Tabelul divergențelor la proiectul Hotărârii de Guvern

cu privire la modificarea Hotărîrii Guvernului nr. 20 din 20 ianuarie 2009

|  |  |  |
| --- | --- | --- |
| **nr. d/o** | **Conţinutul propunerilor şi obiecţiilor** | **Comentarii** |
| **Ministerul Finanțelor a prezentat avizul prin scrisoarea nr. 09-04/638 din 12.09.2017** |
| 1. |  Ministerul Finanțelor a examinat proiectul Hotărârii Guvernului cu privire la modificarea Hotărârii Guvernului nr.20 din 20 ianuarie 2009, și în limita competențelor funcționale, comunică următoarele. Potrivit proiectului de act normativ prezentat spre avizare, se propune modificarea (prelungirea) termenelor de restituire a păcurii împrumutate pe termen scurt în rezervele materiale ale statului, termen ce se modifică în fiecare an, începând cu anul 2010, şi abrogarea scutirii de plată a cheltuielilor pentru păstrarea păcurii din rezervele materiale de stat de către beneficiarii împrumutului.  Totodată, menționăm că, excluderea pct. 31 din Hotărârea Guvernului nr. 20 din 20 ianuarie 2009, conform prevederilor proiectului, va genera impact asupra bugetului de stat, în condițiile în care Agenția Rezerve Materiale este o autoritate administrativă centrală, finanțarea căreia se realizează din bugetul de stat. În același timp, reieșind din prevederile pct. 2 din Hotărârea prenotată, Agenția Rezerve Materiale a ratat venituri considerabile în partea ce ține de plata pentru garanție și plățile pentru împrumut, care puteau fi îndreptate la completarea rezervelor materiale ale statului, pentru asigurarea securității în situații excepționale.  Prin urmare, în opinia Ministerului Finanțelor, propunerea de excludere a pct. 31 din Hotărârea Guvernului nr.20 din 20 ianuarie 2009, urmează a fi promovată concomitent cu propuneri de excludere a pct. 2 precum și cu prevederi privind stabilirea plații pentru împrumut și prezentarea garanției, în modul stabilit de Regulamentul cu privire la rezervele materiale de stat. | Se acceptă. Textul a fost redactat. Totodată, a fost modificată și denumirea proiectului HG. |
| **Agenția Rezerve Materiale a prezentat avizul prin scrisoarea nr. 0101-664 din 05.09.2017** |
| 1. | Agenția Rezerve Materiale a examinat proiectul Hotărârii cu privire la modificarea Hotărârii Guvernului nr. 20 din 20 ianuarie 2009 și comunică următoarele:**Aspectul economic.** Termenul de restituire a păcurii în rezervele materiale de stat a fost prelungit în fiecare an, începînd cu 2010, contrar prevederilor articolului 9 din Legea nr. 589 din 22.09.95 privind rezervele materiale de stat şi de mobilizare, care prevede că eliberarea bunurilor materiale din rezervele materiale ale statului cu titlu de împrumut pe termen scurt se efectuează pentru o perioadă de până la 3 luni. Mai mult, conform aceluiași articol din legea menționată, la eliberarea bunurilor materiale cu titlu de împrumut pe termen scurt, agentul economic beneficiar prezintă Agenţiei o garanţie, după forma şi în modul stabilit de legislaţia în vigoare, al cărei cuantum să asigure reîntregirea stocurilor şi plata stabilită pentru împrumut. Dar de aceste condiții S.A. ”Termoelectrica” și S.A. ”CET-Nord” sunt scutite prin Hotărîrea Guvernului nr. 20 din 20.01.2009. Astfel, la propunerea Ministerului Economiei și Infrastructurii, prin modificarea graficului restituirii păcurii împrumutate, se tărăgănează restituirea de către S.A. „Termoelectrica” a 4202 tone de păcură în valoare de 22 270,60 mii lei și S.A. „CET- Nord” mun. Bălţi a 569,364 tone de păcură în valoare de 3017,60 mii lei, împrumutată din rezervele materiale ale statuluifără plata stabilită pentru împrumut. Ca rezultat, Agenția nu a primit la capitolul venituri circa 128 milioane lei, care ar fi putut fi utilizate pentru achitarea cheltuielilor aferente păstrării și întreținerii stocurilor de păcură din rezervele materiale ale statului, precum și completarea lor. În acest context, Agenția constată că cheltuielile suportate de S.A. ”Termoelectrica” în sumă de 30,5 mln lei sunt net inferioare sumei plăților menționate, pe care urma să le încaseze Agenția pentru împrumut, începând cu anul 2010.**Sub aspect juridic**, situația economico-financiară dificilă a întreprinderilor de generare a energiei electrice și a energiei termice nu justifică și nu scutește de restituirea păcurii împrumutate pe termen scurt,fapt ce diminuează rezervele de păcură în detrimentul securității energetice a țării, în situații excepționale. Aceiași situație nu poate justifica Agenția de neexecutarea prevederilor articolului 13 din Legea nr. 589 din 22.09.95 privind rezervele materiale de stat şi de mobilizare în vederea aplicării sancțiunilor pecuniare pentru temporizarea restituirii bunurilor materiale în rezervele materiale de stat.**Vorbind de aspectul temporar**, Agenția comunică: pe parcursul activității sale nu cunoaște cazuri de prelungire repetată cu așa o durată a termenului de restituire a bunurilor materiale în rezervele de stat cum s-a procedat în cazul eliberării cu titlu de împrumut a păcurii către S.A. ”Termoelectrica” și S.A. ”CET-Nord” prin Hotărîrea Guvernului nr. 20 din 20.01.2009. În speța dată, nu este potrivită pentru aceste întreprinderi invocarea Legii nr. 845 din 03.01.1992 cu privire la antreprenoriat și întreprinderi, în condițiile favorizării acestora.Prin proiectul de act normativ prezentat spre avizare, se propune repetat modificarea (prelungirea) termenelor de restituire a bunurilor materiale împrumutate pe termen scurt în rezervele materiale ale statului şi chiar abrogarea scutirii de plata cheltuielilor pentru păstrarea păcurii din rezervele materiale de stat de către beneficiarii împrumutului. În cazul dat, este evident că modificarea Hotărîrii Guvernului nr.20 din 20.01.2009, în vederea achitării cheltuielilor aferente păstrării și întreținerii stocurilor de păcură din rezervele materiale ale statului, va atrage după sine și modificarea aceleiași hotărâri în partea ce ține de plata stabilită pentru împrumut și prezentarea garanției în modul stabilit.Pornind de la cele expuse, Agenția nu susține proiectul Hotărârii de Guvern prenotat, deoarece este în defavoarea securității naționale şi nu contribuie la realizarea politicilor statului în domeniul rezervelor materiale de stat şi de mobilizare. Mai mult decât atât, finanţarea cheltuielilor legate de împrumuturile efectuate conform deciziilor Guvernului, precum şi de recuperarea cheltuielilor pentru administrarea lor, trebuie să fie alocate anual Agenţiei de la Bugetul de stat.  | Se acceptă.Se acceptă parțial. Textul a fost redactat.Se acceptă parțial.Se acceptă parțial.Se acceptă parțial. Textul a fost redactat.Nu se acceptă. Nota informativă conține argumentări suficiente referitor la necesitatea prelungirii termenului de restituire a păcurii. În caz contrar poate fi afectată securitatea energetică a statului, inclusiv prin sistarea (limitarea) furnizării gazelor naturale. |
| **SA “Termoelectrica” a prezentat avizul prin scrisoarea nr. 79/1226 din 23.08.2017** |
| 1. | Prin prezenta, Vă informăm că solicitarea Dvs. nr. 06/1-4426 din 04.08.2017 a fost examinată și Vă comunicăm că ,,Termoelectrica” S.A. nu are obiecții și propuneri la proiectul *Hotărârii Guvernului cu privire la modificarea Hotărârii Guvernului nr. 20 din 20 ianuarie 2009*, motiv pentru care ne exprimăm avizul pozitiv. | Se acceptă. |
| **SA “CET-Nord” a prezentat avizul prin scrisoarea nr. 06-8/645 din 08.08.2017** |
| 1. | Prin prezenta SA “CET-NORD” comunică căa examinat proiectul Hotărârii “Cu privire modificarea Hotărârii Guvernului nr. 20 din 20 ianuarie 2009”.Entitatea nu are obiecții și susține proiectul menționat. | Se acceptă.  |